****

****

**MEGHÍVÓ A** **MAGYAR COCHRANE TAGOZAT TOVÁBBKÉPZŐ KURZUSÁRA**

Tisztelettel meghívjuk az érdeklődőket következő **továbbképző kurzusunkra**, melyet **Budapesten, az Országos Korányi Pulmonológiai Intézetben** szervezünk **"Bizonyítékokon alapuló egészségmegőrzés és betegségmegelőzés 2022-ben "** címmel **2022. május 27-28-án**.

A Cochrane és ezzel együtt Tagozatunk legfőbb törekvése, hogy az egészségügyi döntések minden egyes beteg esetében a legjobb, legmagasabb szintű információkon alapuljanak. Ennek a célnak a megvalósulását az orvostudomány különböző területein lefolytatott kutatások eredményeinek szisztematikus összegzésével, valamint minél szélesebb körben való elfogulatlan ismertetésével kívánjuk támogatni. Ennek a tevékenységnek képezik részét továbbképző kurzusaink.

A tavalyi évhez hasonlóan, az idén is szeretnénk a magyar orvosképző helyek mellett, orvosi szakmai körökön túl a gyógyszerész szakma képviselőit is a lehető legszélesebb körben bevonni.

**A képzés az OFTEX és GYOFTEX rendszerében akkreditált kurzusként fut.**

OFTEX: PTE ÁOK/2022.I./00174 kódszámon érhető el

GYOFTEX: PTE GYTK/2022.I./00021 kódszámon érhető el

**A kurzus pontértéke:**

- Belgyógyász szakorvosok, csecsemő- és gyermekorvos szakorvosok, gyermeksebész szakorvosok, kardiológus szakorvosok, nefrológus szakorvosok, és kórházi klinikai szakgyógyszerészek számára 24 szakma szerinti tanfolyamon megszerzett pont.

- Más szakvizsgával rendelkező szakorvosok számára 24 szabadon választható tanfolyami pont.

**A kurzuson való részvétel díjtalan, de előzetes regisztrációhoz kötött.** A kurzus programja és jelentkezési lapja Tagozatunk weboldalán elérhető: <https://hungary.cochrane.org/hu>. A kitöltött jelentkezési lapokat a cochrane@pte.hu e-mail címre várjuk. A kurzus PhD hallgatók számára is nyitott.